এদিকে এদিনের ত্রিপাক্ষিক বৈঠকে কারখানার নিরাপত্তা নিয়ে প্রশ্ন উঠলেও মালিকপক্ষ সেই বিষয়টি মানতে চাননি। মালিক পক্ষের দাবি: নিরাপত্তাজনিত কোনও সমস্যা কারখানায় নেই। এই দুর্ঘটনা কেন ঘটল তা তদন্ত করে দেখা হবে। এদিকে মৃত শ্রমিকদের পরিবারকে মামলা তুলে নেওয়ার বিষয়ে শর্ত সাপেক্ষে মালিকপক্ষ রাজি করাতে পারলেও প্রশাসন সূত্রের খবর মালিকপক্ষের বিরুদ্ধে প্রশাসনের পক্ষ থেকে যে এফআইআর করা হয়েছে তা কোনওভাবেই তুলে নেওয়া হবে না। নৈহাটি থানার পুলিশ ঘটনার তদন্ত করছে।